stanford-oval/wikipedia huggingface dataset:
Ammunta kesäolympialaisissa 2008 – miesten 10 metrin ilmakivääri
Finaali

| Sijoitus | Urheilija | Maa | Peruskilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Yhteensä | Uusinta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Abhinav Bindra |  Intia | 596 | 10.7 | 10.3 | 10.4 | 10.5 | 10.5 | 10.5 | 10.6 | 10.0 | 10.2 | 10.8 | 104.5 | 700.5 |  |
| 2 | Zhu Qinan |  Kiina | 597 | 10.2 | 10.0 | 9.9 | 10.2 | 10.1 | 10.7 | 10.1 | 10.6 | 10.4 | 10.5 | 102.7 | 699.7 |  |
| 3 | Henri Häkkinen |  Suomi | 598 | 10.1 | 10.2 | 10.5 | 10.0 | 10.2 | 10.3 | 10.0 | 10.1 | 10.3 | 9.7 | 101.4 | 699.4 |  |
| 4 | Alin George Moldoveanu |  Romania | 596 | 10.2 | 9.8 | 10.2 | 10.1 | 10.4 | 10.4 | 10.7 | 10.4 | 10.3 | 10.4 | 102.9 | 698.9 |  |
| 5 | Konstantin Prihodtšenko |  Venäjä | 595 | 10.1 | 9.4 | 10.5 | 10.3 | 10.6 | 10.6 | 10.3 | 10.4 | 10.5 | 10.7 | 103.4 | 698.4 | 10.0 |
| 6 | Péter Sidi |  Unkari | 595 | 10.3 | 10.8 | 9.6 | 10.8 | 10.0 | 10.2 | 10.7 | 10.8 | 10.2 | 10.0 | 103.4 | 698.4 | 9.1 |
| 7 | Stevan Pletikosić |  Serbia | 595 | 10.3 | 10.4 | 10.6 | 9.7 | 10.8 | 10.6 | 9.6 | 10.0 | 9.9 | 10.8 | 102.7 | 697.7 |  |
| 8 | Serguei Kruglov |  Venäjä | 595 | 9.2 | 10.4 | 10.0 | 10.7 | 9.7 | 10.6 | 10.5 | 10.5 | 10.2 | 10.2 | 102.0 | 697.0 |  |
Ignatios

| Ignatios |
| --- | --- |

Henkilötiedot
Syntynyt: 35 
Kuollut: 108/140 Rooma, Rooman valtakunta
Arvonimi: Kirkkoisä
Ignatios Antiokialainen (kuoli noin 98–117) oli Antiokian kolmas patriarkka Pietarin ja Euodioksen (kuoli noin 68) jälkeen. Eusebioksen mukaan Ignatios seurasi Euodiosta. Theodoretos sanoo, että Pietari itse nimesi hänet Antiokian piispaksi, tehden hänet suoraan apostolien seuraajaksi. Ignatios lasketaankin apostolisten isien joukkoon.
Elämä

Ignatios kutsui itseään myös nimellä Theoforos (”Jumalan kantaja” tai ”Jumalan kantama”: sanasta foros, kantaa, Gyllenberg, joista ensin mainittu todennäköisin. Viimeksi mainittu perustuu varhaiskristilliseen legendaan, jossa hän olisi yksi niistä lapsista, jotka Jeesus otti syliinsä ja siunasi, Mk 10:16). Hän oli todennäköisesti sekä apostoli Pietarin että apostoli Johanneksen opetuslapsi. Hänet lasketaan pyhimykseksi sekä katolisessa kirkossa, joka viettää hänen muistopäiväänsä 1. helmikuuta, että ortodoksisessa kirkossa, joka viettää sitä 20. joulukuuta.
Roomalaiset pidättivät Ignatioksen Antiokiassa, ja hänet kuljetettiin Roomaan. Häntä vartioi koko matkan ajan kymmenen sotilasta, joita hän kutsui leopardeiksi. Matkan aikana Ignatioksen annettiin tavata paikallisia kristittyjä ja kirjoittaa kirjeitä. Hän kirjoitti muun muassa Efesoksen, Magnesian, Tralleisin, Filadelfeian, Smyrnan ja Rooman seurakunnille sekä Polykarpokselle. Perimätiedon mukaan hän oli ensimmäinen kristitty joka kuoli marttyyrinä Colosseumilla.
Ignatioksen pidättämisestä, kärsimyksestä ja marttyyrikuolemasta on olemassa kirjoitus Martyrium Ignatii. Se on yksityiskohtainen, mutta todennäköisesti väärennetty. Se esittää olevansa silminnäkijäkertomus, jonka ovat kirjoittaneet Ignatioksen toverit Filon Kilikialainen, Tarsoksen diakoni, ja Rheus Agathopus, syyrialainen.
Martyrium Ignatii -kirjoituksen luotettavin versio on 900-luvulta peräisin oleva Codex Colbertinus (Pariisi), joka päättyy kyseiseen kirjoitukseen. Se kuvaa Ignatioksen ja Trajanuksen välistä vastakkainasettelua, joka on tyypillinen marttyyrien elämäkerroille, sekä pitkää pääosin maareittiä kuljettua matkaa Roomaan.
Marttyyrikuoleman jälkeen hänen toverinsa kuljettivat hänen maalliset jäännöksensä takaisin Antiokiaan ja ne haudattiin ensin kaupungin muurien ulkopuolelle, mutta keisari Theodosius II:n käskystä ne siirrettiin Tykhen temppeliin, josta tehtiin Ignatiokselle omistettu kristitty kirkko. Vuonna 637 pyhäinjäännökset siirrettiin Pyhän Klemensin kirkkoon Roomaan.
Kirjoitukset

Ignatiokselta on säilynyt seitsemän kirjettä, jotka myös Eusebios mainitsee:
Kirje efesolaisille
Kirje filadelfialaisille
Kirje magnesialaisille
Kirje roomalaisille
Kirje smyrnalaisille
Kirje tralleslaisille
Kirje Polykarpokselle
Ignatioksen kirjeet ovat olleet tärkeää todistusaineistoa kristitylle teologialle, sillä kirkon historian ensimmäisiltä kahdelta vuosisadalta on säilynyt hyvin vähän kirjoituksia. Kirjeet on selvästi kirjoitettu kiireellä ja ilman erityistä suunnitelmaa, ja ajatukset seuraavat niissä toisiaan epäjärjestelmällisesti.
Ignatioksen pääteemana on, että kussakin seurakunnassa tulee olla piispa, jolle kaikkien tulee olla uskollisia. Hänen apunaan ovat seurakunnan vanhimmat eli presbyteerit, toisin sanoen papit ja diakonit. Kristillisyyttä tulee katsoa hänen mukaansa vahvan hierarkian kannalta, jossa näillä työtehtävillä on tarkat erilliset toimensa. Ignatioksen kirjeiden aitous kyseenalaistettiin pitkään, sillä seurakunnan vallan kolmijaon ajateltiin olevan myöhempää perua. Vaikka Ignatios antaa selkeän kuvan seurakunnan johtajuudelle, ovat piispa ja presbyteeri vanhempia käsitteitä. Ignatios myös painottaa ehtoollisen merkitystä, kutsuen sitä ”kuolemattomuuden lääkkeeksi”.
Ignatios osoittaa kirjeissään suurta halua kuolla marttyyrinä, ja kertoo asiasta hyvin kuvaannollisesti, mikä saattaa nykyajan lukijasta tuntua oudolta. Hänen pelastusoppinsa mukaan pelastus on kuitenkin pelastusta nimenomaan kuoleman voimasta ja pelosta. Hänestä marttyyrikuolemasta pakeneminen olisi siis kuolemanpelkoa ja asettumista takaisin kuoleman voiman alle.
400-luvulle tultaessa kirjeiden kokoelmaan oli lisätty väärennettyjä kirjeitä, ja alkuperäisiin kirjeisiin oli lisätty tekstiä. Näin Ignatioksesta yritettiin tehdä ratkaisijaa väärennösten tekoaikana esiintyneisiin teologisiin kiistoihin. Väitetty silminnäkijäkuvaus hänen marttyyrikuolemastaan on todennäköisesti syntynyt samana aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Kirby, Peter (toim.): Ignatius of Antioch Early Christian Writings (englanniksi)
O'Connor, John Bonaventure: St. Ignatius of Antioch Catholic Encyclopedia. 1911. New York:  Robert Appleton Company. (englanniksi)
Suomen ortodoksisen kirkon synaksarion: Pyhä marttyyripiispa ja jumalankantaja Ignatios Antiokialainen (Arkistoitu – Internet Archive) (suomeksi)
Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
Euphoria (televisiosarja)

| Euphoria |
| --- | --- |

Tyyli:  draama
Kestoaika:  48–65 minuuttia
Pääosissa:   Zendaya  Maude Apatow  Angus Cloud  Eric Dane  Alexa Demie  Jacob Elordi  Barbie Ferreira  Nika King  Storm Reid  Hunter Schafer  Algee Smith  Sydney Sweeney  Colman Domingo  Javon ”Wanna” Walton  Austin Abrams  Dominic Fike 
Alkuperämaa:   Yhdysvallat
Alkuperäiskieli:  englanti
Verkko:  HBO
Esitetty:  16. kesäkuuta 2019 –
Tuotantokausia:  2
Jaksoja:  18 (luettelo jaksoista)
Ikäraja:  
Tuotanto
Tuottaja(t):   Tyler Romary  Philipp A. Barnett  Jamie Feldman  Kenneth Yu  Harrison Kreiss 
Vastaava(t) tuottaja(t):   Sam Levinson  Kevin Turen  Ravi Nandan  Drake  Adel ”Future” Nur  Ron Leshem  Daphna Levin  Hadas Mozes Lichtenstein  Gary Lennon  Mirit Toovi  Tmira Yardeni  Yoram Mokadi  Jim Kleverweis  Zendaya 
Ohjaaja(t):   Augustine Frizzell  Sam Levinson  Jennifer Morrison  Pippa Bianco 
Käsikirjoittaja(t):  Sam Levinson
Säveltäjä(t):   Labrinth  Gustave Rudman Rambali 
Leikkaaja(t):   Julio C. Perez IV  Laura Zempel  Harry Yoon 
Kuvaaja(t):   Marcell Rév  André Chemetoff  Drew Daniels  Adam Newport-Berra 
Tuotantoyhtiö(t):   The Reasonable Bunch  A24  Little Lamb  DreamCrew 
Aiheesta muualla
Virallinen sivusto
IMDb 
Euphoria (tyyliteltynä pienaakkosin) on yhdysvaltalainen draamasarja, jonka on luonut Sam Levinson. Se perustuu samannimiseen israelilaiseen minisarjaan, jonka ovat luoneet Ron Leshem ja Daphna Levin. Euphoria seuraa joukkoa lukion opiskelijoita ja se käsittelee muun muassa seksuaalisuutta, päihteitä, kaverisuhteita, rakkautta, identiteettiä sekä traumoja. Sarjan pääosia esittävät Zendaya, Maude Apatow, Angus Cloud, Eric Dane, Alexa Demie, Jacob Elordi, Barbie Ferreira, Nika King, Storm Reid, Hunter Schafer, Algee Smith, Sydney Sweeney ja Colman Domingo.
Sarjan ensimmäinen tuotantokausi julkaistiin 16. kesäkuuta 2019. Joulukuun 2020 ja tammikuun 2021 aikana julkaistiin kaksi tunnin mittaista erikoisjaksoa. Toinen tuotantokausi alkoi 9. tammikuuta 2022, ja 4. helmikuuta 2022 ilmoitettiin kolmannen tuotantokauden olevan tekeillä.
Euphoria sai positiivisen vastaanoton kriitikoilta. He kehuivat sen kuvausta, tarinaa, musiikkia, näyttelijäsuorituksia sekä sarjan kypsää lähestymistapaa teemoihinsa ja aiheisiinsa. Euphoria herätti kuitenkin myös kohua alastomuuden ja seksuaalisen sisältönsä takia, mitä jotkut kriitikot pitivät tarpeettomana. Zendaya palkittiin roolistaan parhaan naispääosan Primetime Emmyllä vuosina 2020 ja 2022.
Näyttelijät

| 0 | 1 | 2 |
| --- | --- | --- |
|   Zendaya   | … |   Ruby ”Rue” Bennett, päihdeongelmasta toipuva teini, joka toimii sarjan kertojana   |
|   Maude Apatow   | … |   Alexandria ”Lexi” Howard, Ruen lapsuudenystävä ja Cassien nuorempi sisko   |
|   Angus Cloud   | … |   Fezco ”Fez”, paikallinen huumekauppias, jolla on läheiset välit Ruen kanssa   |
|   Eric Dane   | … |   Cal Jacobs, Naten isä, joka elää kaksoiselämää   |
|   Alexa Demie   | … |   Madeleine ”Maddy” Perez, Naten tyttöystävä   |
|   Jacob Elordi   | … |   Nathaniel ”Nate” Jacobs, lukion jalkapallojoukkueen kapteeni, joka kärsii vihanhallintaongelmista   |
|   Barbie Ferreira   | … |   Katherine ”Kat” Hernandez, kehostaan epävarma teini, joka tutkii seksuaalisuuttaan (kaudet 1–2)   |
|   Nika King   | … |   Leslie Bennett, Ruen ja Gian äiti   |
|   Storm Reid   | … |   Georgia ”Gia” Bennett, Ruen nuorempi sisko   |
|   Hunter Schafer   | … |   Jules Vaughn, transsukupuolinen tyttö, joka muutettuaan kaupunkiin ystävystyy Ruen kanssa   |
|   Algee Smith   | … |   Christopher McKay, nuori yliopistotason jalkapalloilija ja Cassien poikaystävä (1. kausi, 2. kausi vierailevana)   |
|   Sydney Sweeney   | … |   Cassandra ”Cassie” Howard, Lexin vanhempi sisko, joka kärsii huonoista parisuhteista   |
|   Colman Domingo   | … |   Ali Muhammed, Ruen NA-tukihenkilö (”Trouble Don't Last Always”, 1. ja 2. kausi sivuhenkilönä)   |
|   Javon ”Wanna” Walton   | … |   Ashtray, Fezin ”pikkuveli” (2. kausi, 1. kausi sivuhenkilönä)   |
|   Austin Abrams   | … |   Ethan Saley, Katin ihastus (2. kausi, 1. kausi sivuhenkilönä)   |
|   Dominic Fike   | … |   Elliot, Ruen uusi ystävä (2. kausi)   |
|   Chloe Cherry   | … |   Faye, Fezin ja Ashtrayn hauska kämppis (2. kausi)   |
Jaksot

| Kausi | Kausi | Jaksoja | Alkuperäinen esitys> Alkamispäivä | Alkuperäinen esitys> Päättymispäivä |
| --- | --- | --- | --- | --- |
|  | 1 | 8 | 16. kesäkuuta 2019 | 4. elokuuta 2019 |
|  | Spesiaalit | 2 | 6. joulukuuta 2020 | 24. tammikuuta 2021 |
|  | 2 | 8 | 9. tammikuuta 2022 | 27. helmikuuta 2022 |
Jaksot > Spesiaalijaksot (2020–2021)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 9 | 1 | ”Trouble Don't Last Always” ”Part 1: Rue” | Sam Levinson | Sam Levinson | 6. joulukuuta 2020 |
On jouluaatto ja päihtynyt Rue on pannukakulla Alin kanssa pohtimassa huumeriippuvuuttaan. Ali muistuttaa Rueta, että riippuvuus on sairaus ja hän ymmärtää tätä paremmin kuin moni muu. Ali kehottaa Rueta miettimään ja tukeutumaan johonkin voimaan, joka on suurempi kuin tämä itse. Rue syyttää Julesia retkahtamisestaan, mutta Ali huomauttaa, että Rue oli säästänyt pillereitä "pahan päivän varalle" eikä hänellä siksi ollut koskaan mahdollisuuttakaan päästä kuiville. Ali saa Ruen tajuamaan, ettei tämä ja Jules koskaan virallisesti seurustelleet. Rue myöntää kokevansa syyllisyyttä siskonsa ja erityisesti äitinsä kohtelusta ja, ettei hän aio elää kauaa. Ali kertoo, että huumeet muuttavat ihmistä perusteellisesti ja paljastaa kasvaneensa väkivaltaisen isän kanssa, jota hän vihasi syvästi, mutta lyöneensä myös itse omaa vaimoaan, mikä vieraannutti hänet tyttärestään. Ali kertoo Ruelle, että armottomuus itseään kohtaan estää henkilökohtaisen kehittymisen ja, että hän uskoo Ruen mahdollisuuteen kehittyä. 
| 10 | 2 | ”Fuck Anyone Who's Not a Sea Blob” ”Part 2: Jules” | Sam Levinson | Sam Levinson & Hunter Schafer | 24. tammikuuta 2021 |
Jouluaattona Jules osallistuu ensimmäiselle terapiaistunnolleen jätettyään Ruen rautatieasemalle. Hän sanoo Ruen olevan ainoa ihminen, jonka uskoo rakastaneen häntä sellaisena kuin on. Jules myöntää kokeneensa Ruen raittiuden olleen hänen vastuulla. Takauma paljastaa, että Julesin äiti oli toipumassa riippuvuudestaan ensimmäisen kauden tapahtumien aikaan. Kuultuaan Julesin sanovan, ettei tämä voi koskaan antaa anteeksi hänelle (Julesin hylkäämistä lapsena) hän retkahtaa uudelleen ja joutuu sairaalaan. Terapeutti huomauttaa, että Julesin monimutkaiset tunteet Rueta kohtaan muistuttavat niitä tunteita, joita hänellä on äitiään kohtaan. Jules tunnustaa olevansa yhä rakastunut "Tyleriin", vaikka ymmärtää, että heidän suhteensa oli pelkkää fiktiota. Jules kertoo terapeutilleen harkitsevansa blokkerihoidon lopettamista, koska hänen käsityksensä omasta naiseudestaan on muuttunut. Jules uskoo ilmaisseensa naiseuttaan vain miellyttääkseen miehiä. Rue tulee tapaamaan kotiin palannutta Julesia ja kertoo olevansa matkalla tapaamaan Alia. Jules pyytää Ruelta anteeksi, että jätti hänet juna-asemalle, mutta tunteikas Rue toivottaa Julesille vain hyvää joulua ja lähtee äkkiä pois. Jules murtuu itkuun.
Jaksot > Toinen tuotantokausi (2022)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 11 | 1 | ”Trying to Get to Heaven Before They Close the Door” | Sam Levinson | Sam Levinson | 9. tammikuuta 2022 |
| 12 | 2 | ”Out of Touch” | Sam Levinson | Sam Levinson | 16. tammikuuta 2022 |
| 13 | 3 | ”Ruminations: Big and Little Bullys” | Sam Levinson | Sam Levinson | 23. tammikuuta 2022 |
| 14 | 4 | ”You Who Cannot See, Think of Those Who Can” | Sam Levinson | Sam Levinson | 30. tammikuuta 2022 |
| 15 | 5 | ”Stand Still Like the Hummingbird” | Sam Levinson | Sam Levinson | 6. helmikuuta 2022 |
| 16 | 6 | ”A Thousand Little Trees of Blood” | Sam Levinson | Sam Levinson | 13. helmikuuta 2022 |
| 17 | 7 | ”The Theater and It's Double” | Sam Levinson | Sam Levinson | 20. helmikuuta 2022 |
| 18 | 8 | ”All My Life, My Heart Has Yearned for a Thing I Cannot Name” | Sam Levinson | Sam Levinson | 27. helmikuuta 2022 |
Palkinnot ja ehdokkuudet

| Palkinnot ja ehdokkuudet> Vuosi | Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- | --- |
| 2019 | Satellite Awards | Paras naisnäyttelijä – Draamasarja | Zendaya | Voitto |  |
| 2020 | Critics’ Choice Awards | Paras naispääosa draamasarjassa | Zendaya | Ehdokkuus |  |
| 2020 | Primetime Emmy | Paras naispääosa draamasarjassa | Zendaya (Jaksosta ”Made You Look”) | Voitto |  |
| 2021 | Satellite Awards | Paras naisnäyttelijä – Minisarja tai televisioelokuva | Zendaya (Jaksosta ”Trouble Don't Last Always”) | Ehdokkuus |  |
| 2022 | MTV Movie & TV Award | Paras sarja | Euphoria | Voitto |  |
| 2022 | MTV Movie & TV Award | Here For The Hookup | Euphoria | Voitto |  |
| 2022 | MTV Movie & TV Award | Paras roolisuoritus sarjassa | Zendaya | Voitto |  |
| 2022 | MTV Movie & TV Award | Paras roolisuoritus sarjassa | Sydney Sweeney | Ehdokkuus |  |
| 2022 | MTV Movie & TV Award | Paras suudelma | Hunter Schafer ja Dominic Fike | Ehdokkuus |  |
| 2022 | MTV Movie & TV Award | Paras taistelu | Cassie (Sydney Sweeney) vs. Maddy (Alexa Demie) | Voitto |  |
| 2022 | MTV Movie & TV Award | Paras laulu | Dominic Fike – ”Little Star” | Ehdokkuus |  |
| 2022 | Primetime Emmy | Paras draamasarja | Sam Levinson, Kevin Turen, Ravi Nandan, Drake, Adel ”Future” Nur, Zendaya, Will Greenfield, Ashley Levinson, Kenneth Yu, Harrison Kreiss, Ron Leshem ja Hadas Moses Lichtenstein | Ehdokkuus |  |
| 2022 | Primetime Emmy | Paras naispääosa draamasarjassa | Zendaya (Jaksosta ”Stand Still Like The Hummingbird”) | Voitto |  |
| 2022 | Primetime Emmy | Paras naissivuosa draamasarjassa | Sydney Sweeney (Jaksosta ”Ruminations: Big and Little Bullys”) | Ehdokkuus |  |
| 2023 | Critics’ Choice Awards | Paras draamasarja | Euphoria | Ehdokkuus |  |
| 2023 | Critics’ Choice Awards | Paras naispääosa draamasarjassa | Zendaya | Voitto |  |
| 2023 | Golden Globe | Paras naispääosa draamasarjassa | Zendaya | Voitto |  |
| 2023 | Satellite Awards | Paras naisnäyttelijä – Draamasarja | Zendaya | Odottaa |  |
Aiheesta muualla

Virallinen sivusto (englanniksi)
Euphoria Internet Movie Databasessa (englanniksi)
Pyhä Klemens I

| Pyhä Klemens I |
| --- | --- |

Henkilötiedot
Syntynyt: 1 jaa. Rooma
Kuollut: n. 101 Khersonesos
Paavi
Paavius alkoi:  n. 92
Paavius päättyi:  n. 99
Edeltäjä:  Anacletus
Seuraaja:  Pyhä Evaristus
Pyhä Klemens I (tai Kleemens Roomalainen) oli Rooman piispa ja joko kolmas tai neljäs paavi, Anacletuksen edeltäjä tai seuraaja. Häntä pidetään myös yhtenä apostolisista isistä.
Klemens I ei mitä todennäköisimmin ole sama Klemens, joka mainitaan Kirjeessä filippiläisille 4:3. Hän on saattanut olla T. Flavius Clemensin vapauttama orja. T. Flavius Clemens oli konsulina serkkunsa keisari Domitianuksen kanssa. Hermaan paimen (Näky II 4.3) mainitsee Klemensin, jonka tehtävänä on pitää yhteyttä muihin kirkkoihin. Tämä seikka on tuotu esiin tukemaan sitä, että Klemens olisi kirjoittanut kirjeen Korintin seurakunnalle.
Otteita pyhän Klemensin elämästä. Bernardino Fungain maalaus 1498-1501.
Klemensin marttyyrikuolema
Liber pontificalis uskoo, että Klemens oli tuntenut Pyhän Pietarin henkilökohtaisesti, ja sanoo hänen kirjoittaneen kaksi kirjettä ja kuolleen Kreikassa keisari Trajanuksen hallintokauden kolmantena vuonna eli vuonna 100. Perimätieto 800-luvulta kertoo, että hän koki marttyyrikuoleman Krimillä vuonna 102. Kertoman mukaan hänet sidottiin laivan ankkuriin ja heitettiin mereen. Varhaisemmat lähteet kertovat hänen kuitenkin kuolleen luonnollisen kuoleman.
Vatikaanin Annuario Pontificio vuodelta 2003 sanoo hänen toimineen paavina vuosina 92–99. Hänen muistopäivänsä on 23. marraskuuta.
Taiteessa Pyhä Klemens kuvataan ankkurin ja kalan kanssa. Joskus mukana on myös myllynkivi, avaimet tai lähde, jonka hänen rukouksensa ovat saaneet virtaamaan. Hänet on saatettu kuvata myös makaamassa meressä olevassa temppelissä.
Kirjoitukset

Klemens tunnetaan parhaiten hänen nimiinsä laitetusta Korintin seurakunnalle osoitetusta kirjeestä, joka tunnetaan nimellä Ensimmäinen Klemensin kirje. Hänen nimiinsä on pantu myös toinen kirje, Toinen Klemensin kirje, jota pidetään kuitenkin yleisesti toisella vuosisadalla kirjoitettuna pseudepigrafina.
Klemens on sankarina myös varhaiskristillisessä romaanissa, josta on säilynyt ainakin kaksi erilaista versiota. Näissä kirjoituksissa häntä pidetään samana henkilönä kuin Domitianuksen serkku T. Flavius Clemens.
Athanasios Suuri

Athanasios Suuri ikonin aiheena.
Athanasios Suuri eli Athanasios Aleksandrialainen (joskus Atanasios; kreik. Αθανάσιος; noin 298–373) oli kreikkalainen kirkkoisä ja Aleksandrian patriarkka. Hän puolusti voimakkaasti oppia Pojan ja Pyhän Hengen olemuksen yhteydestä Isään. Athanasios on yksi kuuluisimmista alkukristillisen ajan suurista kirkkoisistä, joka kunnostautui erityisesti areiolaisuutta vastaan käydyssä kiistelyssä.lähde?
Ortodoksinen kirkko on antanut Athanasiokselle lisänimen Ortodoksisuuden isä, ja kirkko kunnioittaa Athanasiosta hänen kirkollisena muistopäivänään 18. tammikuuta.
Elämä

Athanasios osallistui Aleksandrian piispan Aleksandroksen sihteerinä Nikean ensimmäiseen yleiseen eli ekumeeniseen kirkolliskokoukseen ja herätti huomiota erinomaisella väittelytaidollaan. Vuonna 328 Aleksandros kuoli ja Athanasios valittiin hänen seuraajakseen. Muutaman vuoden päästä keisari Konstantinus määräsi että areiolaiset on otettava takaisin kirkon yhteyteen, mutta Athanasios kieltäytyi. Siitä seuranneiden levottomuuksien vuoksi Konstantinus karkotti Athanasioksen Egyptistä ja hänet lähetettiin Trierin piispaksi.
Konstantinuksen kuoltua 337 Athanasios palasi Aleksadriaan. Paavi Julius kutsui hänet kuitenkin pian Roomaan, jottei hän aiheuttaisi kaupungissa jälleen levottomuuksia. Hän palasi Aleksandriaan uudelleen 346 juhlasaatossa, mutta joutui pakenemaan kaupungista kymmenen vuotta myöhemmin syttyneissä levottomuuksissa areiolaisten kanssa. Athanasios vetäytyi erämaahan, jossa hän vaelsi erakkoyhteisöstä toiseen kymmenen vuoden ajan.
Pakonsa aikana Athanasios kirjoitti useita kirjeitä Nikean uskontunnustuksen puolesta. Hän yritti palata Aleksandriaan kahdesti joutuen molemmilla kerroilla poistumaan kaupungista. Vuonna 366 Athanasios saapui kuudennen kerran Aleksandriaan, ja hän sai pitää siellä piispanvirkansa kuolemaansa 373 saakka.
Teokset

Athanasioksen yksi suurimmista kirjallisista töistä on erämaaisä Antonios Suuren pyhimyselämäkerran Antonios Suuren elämä kirjoittaminen. Athanasios tutustui Antoniokseen oleskellessaan erämaaluostareissa. Elämäkerta käännettiin useille kielille ja se on aikakautensa merkittävimpiä hengellisiä klassikoita.
Athanasioksen uskontunnustus on nimetty Athanasioksen mukaan. Se on kuitenkin todellisuudessa läntistä alkuperää ja latinankielinen.
Teokset > Suomennetut teokset

Athanasios Suuri: Antonios Suuren elämä.  Suomentanut Helena Lampi. Valamon Ystävät ry, 1978.  ISBN 951-99184-1-8
”Athanasios Suuren kanonit”, Pyhien isien kanonit, s. 33–38.  Suomentanut Johannes Seppälä. Pieksämäki:  Ortodoksisen kirjallisuuden julkaisuneuvosto, 1986.  ISBN 951-9071-78-4
Athanasios Suuri: Maailman valaiseva armo. Athanasios Suuren kirjeet Serapionille.  Suomentanut Tomi Ferm. Helsinki:  Suomen patristinen seura, 2023.  ISBN 978-952-7559-00-0
Aiheesta muualla

Kuvia tai muita tiedostoja aiheesta Athanasios Suuri Wikimedia Commonsissa
Pyhä Athanasios Suuri. Ortodoksi.net.
Pyhän Athanasios Suuren synaksario (Arkistoitu – Internet Archive) Ort.fi
Saint Athanasius: On the Incarnation (englanniksi)
Clifford, Cornelius: St. Athanasius Catholic Encyclopedia. 1911. New York:  Robert Appleton Company. (englanniksi)
Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  RISM  SNAC  IdRef